सोवियत संघ का विघटन
सोवियत संघ, २६ दिसम्बर १९९१ को विघटित घोषित हुआ। इस घोषणा में सोवियत संघ के भूतपूर्व गणतन्त्रों को स्वतन्त्रत मान लिया गया। विघटन के पूर्व मिखाइल गोर्वाचेव , सोवियत संघ के राष्ट्रपति थे। विघटन की घोषणा के एक दिन पूर्व उन्होने पदत्याग दिया था। विघटन की इस प्रक्रिया आरम्भ आम तौर पर गोर्वाचेव के सत्ता ग्रहण करने के साथ जोड़ा जाता है। वास्तव में सोवियत संघ के विघटन की प्रक्रिया बहुत पहले शुरू हो चुकी थी। सोवियत संघ के निपात के अनेक बुनियादी एवं ऐतिहासिक कारण हैं जो सतही नजर डालने पर नहीं दिखते।
स्वतंत्र राष्ट्र राष्ट्रमण्डल
स्वतंत्र राष्ट्र राष्ट्रमण्डल को रूसी "राष्ट्रमंडल" भी कहा जाता है। इसके अंतर्गत आने वाले राष्ट्र सोवियत संघ रूस के विघटन के परिणामस्वरूप अस्तित्व में आये। सीआईएस के पास कुछ शक्तियाँ हैं, जिनके प्रयोग से यह व्यापार, वित्त, कानून निर्माण और सुरक्षा के दायरे,सदस्यों के मध्य समन्वय स्थापित करने जैसे मुख्या कार्य करता है, जिसका उद्देश्य एक विशुद्ध प्रतीकात्मक संगठन जैसा कार्य करना है।